**Сабақтың тақырыбы: Жануарлар әлемі.Қасқыр туралы қызықты деректер.Бұрынғы өткен шақ.**

Ауа-райы жайлы болса, қасқырлар орман ішінде 9 км жердегі дыбысты ести алады. Ал ашық далада 16 км қашықтықтағы дыбысты құлағы сезеді. Қасқыр 200 миллион иісті сезеді. Адам 5 млн-ге жуық иісті ажырата алатындығын айта кетелік. Қасқырлар тірі жануардың иісін 1,5 шақырымнан анық сезе алады. Қасқырлар бір жүзгенде, 13 километрге дейін шаршамай жүзе алады.

Қасқыр мен ит – алыс туыстар, бірақ ол итті тек азық ретінде ғана көреді. Қасқырдың миы иттің миынан 30%-ға үлкен.Қасқырды үй күзетуге мәжбүрлеу мүмкін емес. Себебі олар таныс емес тіршілк иесінен қорқып, жасырынып жүретін болады.

Қасқырдың бөлтірігінің көздері жаңа туған кезде көк түсті болады. Тек 8 айдан соң ғана көздері сарғыш тартады. Қасқыр күшіктерін 65 күнде туады. Бөлтіріктер соқыр, саңырау болып туылады. Ал салмағы небары жарты килограмм болады. Ең үлкен қасқырдың салмағы 100 кг-дан аспайды.

Аш қасқыр бір жегенде 10 кг ет жей алады. Салыстыру үшін айтсақ, бұл 100 гамбургермен пара-пар.

Қасқырдың ежелгі суреттері Еуропаның оңтүстігіндегі үңгірлерден табылған. Суреттердің жасы - 20 000 жыл. Ежелгі замандарда жер бетіндегі ең көп таралған жыртқыш сүтқоректі осы қасқырлар болатын. Олар шөл далалар мен тропикалық ормандарды мекен етті. Қасқырлар осыдан 35 миллион жыл бұрын өмір сүрген «Mesocyon» атты жануардан пайда болған. Бұл жануарлардың аяқтары қысқа, кеудесі ұзын еді.

**Жаңа сөздер**

Қашықтық-расстояние

Иіс-запах

Жылдамдық-скорость

Мәжбүрлеу-вынудить, заставить

Бөлтірік-волченок

Соқыр-слепой

Салмақ-вес

Үңгір-пещера

Сүтқоректі-млекопитающие

**Бүгінгі сабақта біз бұрынғы өткен шақ деген тақырыпты қайталаймыз.**

**Мына етістіктерді кестеге жіктеп жазыңыз.**

Мен (жазу). Сіздер (алу). Ол (пісіру). Сендер (айту). Біз (жинау). Сен (беру). Мен (көру). Сен (болу).   
Сіз (келу). Сендер (ішу). Біз (тұру). Мен (күту). Олар (жеу). Сен (сату). Біз (білу). Ол (ашу).

|  |  |
| --- | --- |
| -ған/-ген/ -қан/- + личные окончания | -ып/-іп/-п + личные окончания |
| Мен жаз**ғанмын**. ... | Мен жаз**ыппын**. |